 Haday isu waramaanba oo sheekadu ay la fogaatay wax badana ay iska warsaysteen, waxa ay fikir ahaan u soo jeediyeen in dalkooduna kocdoon nocaas oo kale ah ay ka hir galiyaan, Cabdilqaadir Sheekh Sakhawudiin ayaa hadalka qaadatay oo fikir ahaan u soo jiidiyay Yaasiin, ka waran hadaynu dhidibadda u taagno urur Islaami ah oo xaqiijinayo yoolka iyo yididiilada ay ummadda Soomaaliyeed ubaahanyihiin in ay guumaysiga kaga xoroobaan , Yaasiin Xaaji Cusmaan Sharmaake, ayaa hadalka ka dhex galay saaxiibkii Cabdilqaadir oo waxa uu ku taliyay Kawar Cabdiqaadirow hadaynu aasaasno xisbi siyaasi ah oo ay Soomaali leedahay, dalbanayana macluumaadka dalka iyo Madax banaani in la siiyo dadka Soomaliyeedna guud ahaana matala, fikirkii Yasiin ayaa Cabdilqaadir la dhacay oo waxa ay isku raaceen in ay yagleelaan xisbi ku hadla afka Soomaali-wayn, waxayna ku balameen in laysku soo ururiyo intii dhalinyaro la heli karo oo firfircoon fikirkana xambaari kara, midba dhankiisa ayuu u kacay wxayna isku keeneen 11-dhalinyaro oo ay 2-badoodu ku jiraan, waxayna ku balameen in ay kulmaan maalinta ay bishu tahay 14, Maajo, 1943-dii kuna beegnayd maalin Jimce-ah. 